lv vo lv lv lv id en lv lv lv lv lv id rm lv en sk en ca lv ca nl en en lv eu uz lv de fr nl lv lv lv lv lv lv lv bpy lv es lv sv lv lv lv lv lv lv lv lv sv lv sv lv lv nl lv lv eo lv lv lv fi lv lv lv it lv es lv lv cs en lv lv fr fi lt lv nl lv hbs_lat lv lv en lv lv es es lv lv nb eo en lv lv fr lv lv fr lv lv lv lv lv en lv lv lv lv lv lv lv lv lv lv lv lv lv fr lv en sq en en lv lv lv en lv lv lv es lv tr es es lv lv nb eo en lv lv fr lv lv lv lv lv lv lv lv lv lv lv lv lv pt lv lv lv lv lv en lt lv lv lv lv lv id lv fi it lv cs ca lv lv it en lv lt lt lt hbs_lat lv lv lt en lv lv lv lv lt fi eo lv lv lv lv lv vo lv lv lv lv lv lv lv sv fr sl lv en pt lv lv en lv lv lv lv lv lv
Pārtikas lielveikalu starpā vērojama cīņa par katru pircēju : Ziņu aģentūra ZS
Palielināt Samazināt 25 Apr 2010 , 08:17
Latvijā „noziedzīgi” turpina būvēt jaunus lielveikalus
Cīņā par pircējiem aizvien vairāk tirgotāju ir gatavi katru uzrunāt personīgi
Latvijas šprotes un balzamu Vācijā tirgo tikai „krievu veikalos”
Second hand veikalu spožums un posts
Latvijas pārtikas lielveikalu tīklu starpā vērojama cīņa par katru pircēju, izmantojot līdzīgas mārketinga metodes. To, komentējot pagājušajā nedēļā lielveikalu tīkla "Rimi" pieteikto ilgtermiņa cenu samazinājumu ikdienā pieprasītākajām precēm, atzīst biznesa portāla "Nozare.lv" aptaujātie pārtikas mazumtirgotāji.
"Rimi" solis tikai vēlreiz apliecina, cik sīva konkurence valda Latvijas veikalu tīklu starpā un cik saspringta cīņa noris par katru pircēju. "Šajā sāncensībā konkurenti pielietojuši visnotaļ radikālu uzstādījumu, tādējādi šī kļūst par Latvijā vismaz ceturto tamlīdzīgu radikālu pārmaiņu pieteikumu, ko pēdējos gados savās mārketinga kampaņās izmantojuši jau trīs konkurējošie tīkli," uzsver "Maxima Latvija" preses sekretārs Ivars Andiņš.
"Mūsuprāt, pircēji krīzes apstākļos ļoti acīgi monitorē cenas dažādos veikalos diendienā. Šis nav ķīviņš smilšukastē, kur pēc izaicinājuma acumirklī jāseko pretsolim. Veikalu tīkli necīnās pret konkurentu tīkliem, bet cīnās par pircēju. Un tieši pircējs no šīs cīņas izrādās lielākais ieguvējs," atzīst Andiņš.
Viņš uzskata, ka mazie spēlētāji pārtikas mazumtirdzniecības tirgū sekmīgi pastāvēs divos gadījumos - pirmkārt, ja atradīs savu specifisku nišas produktu, piemēram, bioloģisko pārtiku, interesantus našķus, īpašus reģionālos produktus vai tamlīdzīgi, otrkārt, ja darbosies vietās, kur ir pārāk maz iedzīvotāju, lai tur rentabli strādātu kāda tīkla lielveikals.
Arī "Elvi" zīmola sabiedrisko attiecību vadītāja Vineta Grigāne apstiprina, ka līdzīga veida akcijas dažādi tirdzniecības tīkli rīko ik pa laikam. "Taču pircēji patlaban ļoti seko līdzi cenām, regulāri pārbauda dažādu veikalu cenu piedāvājumu, un, kā rāda pieredze, pircēji savas domas tik ātri nemaina. Tāpēc domāju, ka šis paradums - iepirkties dažādos veikalos, izvēloties akcijas preces, - pircējiem saglabāsies vēl arvien."
Veikalu tīklā "Elvi" līdzīga veida programma - "Vienmēr maza cena", kas nodrošina nemainīgi zemas cenas pieprasītākajiem produktiem, - tika sākta un turpinās no 2007.gada. ""Elvi" tīkls bija pirmais Latvijā, kas iesāka šādu ilgtermiņa cenu pazeminājumu, ko pircēji veikalos pazīst pēc īpašas cenu zīmes ar mārīti," akcentē Grigāne.
Viņa atzīst, ka konkurences tirgus patlaban mainās, jo arvien vairāk uzņēmēju apzinās zīmola spēku, tāpēc izlemj biznesu turpināt zem kāda pazīstama zīmola. Tajā pašā laikā plaukst arī nišu bizness - pircēji priekšroku dod dažādu preču, piemēram, dārzeņu, gaļas produktu, iegādei mazos, specializētos veikaliņos, ko varētu skaidrot ar cilvēku dzīvesveida maiņu.
Pirms diviem gadiem šādu ilgtermiņa cenu samazināšanas akciju veica arī SIA "Baltstor" aptuveni 100 veikalos - 35 "Mego" un 60 "Vesko" -, samazinot cenas nepieciešamākajiem ikdienas produktiem," stāsta SIA "Palink" mārketinga vadītāja Agnese Upīte-Upeniece.
"Pirms 1-2 gadiem tā bija normāla mazumtirdzniecības kompāniju prakse, kad cilvēki sāka just krīzi un pirkumu grozu veidošana bija sāpīgs jautājums," atzīme Upīte-Upeniece, norādot, ka arī "Iki" pirms gada veica šādu akciju un ik pa brīdim to atjauno, sekojot līdzi tendencēm tirgū.
Patlaban pārtikas mazumtirdzniecības tirgū ir trīs lieli spēlētāji - "Rimi", "Maxima" un "Iki", kas dala lielāko tirgus daļu. Rajonos un mazpilsētās konkurence vairāk darbojas starp vietējiem tirgotājiem un kādu no ienākušajiem zīmoliem. "Situācija tirgū atkarīga no konkrētās vietas - pastāv vietas ar zemāku cenu piedāvājumu un zemāku kvalitāti, tāpat kā ar augstāku cenu un kvalitāti, līdz ar to patērētājiem ir izvēles iespējas," situāciju tirgū komentē Upīte-Upeniece.
Kā ziņots, piemērojoties tirgus apstākļiem, patērētāju vajadzībām un iepirkšanās paradumu maiņai, šī gada 13.aprīlī mazumtirdzniecības uzņēmums "Rimi" ieviesa jaunu cenu politiku gan Latvijā, gan pārējās Baltijas valstīs, kas paredz cenu samazinājumu vairāk nekā 1000 patērētāju iecienītākajām un ikdienā pieprasītākajām precēm.
Latvijas pārtikas lielveikalu tīklu starpā vērojama cīņa par katru pircēju, izmantojot līdzīgas mārketinga metodes. To, komentējot pagājušajā nedēļā lielveikalu tīkla "Rimi" pieteikto ilgtermiņa cenu samazinājumu ikdienā pieprasītākajām precēm, atzīst biznesa portāla "Nozare.lv" aptaujātie pārtikas mazumtirgotāji.
Balsot par šo ziņu
Ja vēlies nobalsot par šo rakstu, sūti SMS ar tekstu
Maksa (0,36 LVL) ir pievienota telefona rēķinam vai atrēķināta no priekšapmaksas kartes.
Atbalsts: +37129469896 | zinuspice@gmail.com | Piedāvā fortumo.lv
Diskutēt par šo ziņu
Materiāls publicēts sadarbībā ar vietni
Ievietots : 25 Aprīlī 2010
Skatīts : 1635 reizes
Birkas : pircēji, tirdzniecība, mazumtirdzniecība, lielveikali, konkurence, pārtika, veikali
Forma paredzēta ziņojumam redakcijai par konkrēto materiālu !
Vispārīgai saiknei ar redakciju izmantojiet "Kontaktu" formu
Internetā pārdod lata monētas ar krupja attēlu par pieciem latiem gabalā
Par huligānismu aizturēts režisors Viesturs Kairišs
«Lattelecom» Liepājā un Rēzeknē sāk optiskā tīkla izbūvi
SVF Latvijai šogad prognozē pasaulē lielāko deflāciju - 3,7%
Cīņā pret homofobiju un diskrimināciju
Policija: kratīšana žurnālistes mājā palīdzēja atklāt Neo
Komentāru pagaidām nav. Esi pirmais !
Pievienot komentārus var tikai reģistrētie lietotāji.
[ Reģistrācija | Ieeja ]
Ziņu Spice neatbild par rakstiem pievienotajām lasītāju atsauksmēm, kā arī aicina portāla lasītājus, rakstot atsauksmes, ievērot morāles un pieklājības normas, nekurināt un neaicināt uz rasu naidu, iztikt bez rupjībām. Lūguma neievērošanas gadījumā Ziņu Spice patur tiesības liegt rakstu komentēšanas iespēju, kā arī dzēst neatbilstošos komentārus.
Klūp tas, kas skrien. Kas lien, tas nepaklūp.
LTV Ziņu dienesta sižeti
DJ Bacon Līgo Tusiņš 2021
Vai jūs atbalstītu tautas vēlētu prezidentu?
Tikai, ja tiks mainītas arī prezidenta pilnvaras
[ Rezultāti · Arhīvs ]
2010 - 2022 © AZS
Mobilā versija : spice.ucoz.lv/pda
Web izstrāde : Tavamājaslapa.lv
Viss, ko Tu meklēji
Ārstniecības augi Latvijā | Пиk изBecTий | Tiek izmantotas uCoz tehnoloģijas | Katalogs | Kinofilm@LV